**Stredná odborná škola polytechnická a služieb**

**arm. gen. L. Svobodu**

**Bardejovská 715/18**

 **089 01 Svidník**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**CHARAKTERISTIKA ŠKOLSKÉHO VZDELÁVACIEHO PROGRAMU**

* **Mechanik elektrotechnik**

Príprava v školskom vzdelávacom programe Mechanik elektrotechnik v študijnom 2697 K mechanik elektrotechnik zahŕňa teoretické a praktické vyučovanie a prípravu. Teoretické vyučovanie je organizované v priestoroch školy a praktické vyučovanie je organizované formou odborného výcviku v škole a priamo na pracoviskách zamestnávateľov v rámci odborného výcviku a v rámci duálneho vzdelávania.

Predpokladom pre prijatie do študijného odboru je úspešné ukončenie základnej školy a zdravotné požiadavky uchádzačov o štúdium. Pri prijímaní na štúdium sa hodnotí prospech na základnej škole, záujem uchádzačov o štúdium a výsledky prijímacieho konania. Konkretizácia kritérií na prijímacie skúšky vrátane bodového hodnotenia sú stanovené každoročne.

1. **Základné údaje o štúdiu**

|  |  |
| --- | --- |
| **Dĺžka štúdia:** | 4 roky |
| **Forma štúdia:** | denná |
| **Nevyhnutné vstupné požiadavky na štúdium:** | * + - * + podmienky prijatia na štúdium ustanovuje vykonávací predpis o prijímacom konaní na stredné školy,
				+ zdravotná spôsobilosť uchádzača o štúdium.
 |
| **Spôsob ukončenia štúdia:**  | Maturitná skúška |
| **Doklad o dosiahnutom vzdelaní:** | Vysvedčenie o maturitnej skúške, Dodatok k vysvedčeniu o maturitnej skúške, Výučný list |
| **Poskytnutý stupeň vzdelania:**  | Úplné stredné odborné vzdelanieISCED 3A |
| **Možnosti pracovného uplatnenia absolventa:** | Výkon činností, pri ktorých samostatne opravuje, zostavuje, nastavuje, oživuje, skúša a reviduje široký sortiment prístrojov, strojov a zariadení, ale aj výkon činností technického, konštrukčného, technologického, montážneho a prevádzkového charakteru, ďalšie funkcie v odborných útvaroch, alebo ako špecialista pri vykonávaní komplexných remeselných prác v súlade so svojim zameraním. |
| **Nadväzná odborná príprava (ďalšie vzdelávanie):**  | Pomaturitné štúdium. Študijné programy prvého alebo druhého stupňa vysokoškolského štúdia alebo ďalšie vzdelávacie programy zamerané na rozšírenie kvalifikácie, jej zmenu alebo zvýšenie. |

1. **Charakteristika absolventa**

Absolvent študijného odboru je kvalifikovaný pracovník so širokým všeobecnovzdelávacím základom s odbornými teoretickými vedomosťami a praktickými zručnosťami, ktorý je schopný samostatne vykonávať kvalifikovanú činnosť v oblasti elektrotechniky. Je schopný samostatne spracovávať technické podklady (technické výkresy, technologické postupy, projekty, normy atď.) orientované na elektrotechniku, aj s pomocou programov MULTISIM, SCHEMATA CAD. Kvalifikovaný pracovník v danom odbore dokáže samostatne vykonávať práce pri projektovaní, konštrukcii, výrobe, montáži, ako aj v prevádzke a údržbe elektrických inštalácií a zariadení.

Absolvent študijného odboru vie riadiť činnosť malej skupiny pracovníkov, získa vedomosti a zručnosti z oblasti noriem spotreby práce, tvorby zborníkov a normatívov, riadení plynulého toku výroby. Odbornú zložku vzdelávania určuje skladba povinných a voliteľných predmetov s výrazným podielom praktickej zložky prípravy.

Absolvent je kvalifikovaný odborný technický pracovník pripravený na výkon technika konštrukčného, technologického, montážneho a prevádzkového charakteru, ale aj na ďalšie funkcie v odborných útvaroch. Vykonáva všetky bežné prevádzkové práce na základe použitia technickej dokumentácie, ale aj samostatného vytvorenia technickej a technologickej dokumentácie pri racionálnom využívaní materiálov a energii.

**3.Učebný plán – duálne vzdelávanie**

|  |  |
| --- | --- |
| **Názov a adresa školy** | Stredná odborná škola polytechnická a služieb arm. gen. L. Svobodu, Bardejovská 715/18, 089 01 Svidník |
| **Názov ŠkVP** | Mechanik elektrotechnik |
| **Kód a názov ŠVP** | 26 Elektrotechnika  |
| **Kód a názov študijného odboru** | 2697 K mechanik elektrotechnik |
| **Stupeň vzdelania** | úplné stredné odborné vzdelanie – ISCED 3A |
| **Dĺžka štúdia** | 4 roky |
| **Forma štúdia** | denná |
| **Druh školy** | štátna |
| **Vyučovací jazyk** | slovenský jazyk |
| **Kategórie a názvy vyučovacích predmetov** | **Týždenný počet vyučovacích hodín** |
| **1.** | **2.** | **3.** | **4.** | **Spolu** |
| **TEORETICKÉ VYUČOVANIE** | **17** | **17** | **17** | **17,5** | **68,5** |
| **Všeobecno-vzdelávacie predmety**  | **11** | **11** | **10** | **9** | **41** |
| slovenský jazyk a literatúra e) | 3 | 3 | 3 | 3 | **12** |
| cudzí jazyk d), f) | 3 | 3 | 3 | 3 | **12** |
| etická výchova/náboženská výchova g) | 1 | 1 |  |  | **2** |
| občianska náuka h) |  | 1 |  |  | **1** |
| dejepis |  |  | 1 |  | **1** |
| fyzika | 0,5 | 0,5 | 0,5 | 0,5 | **2** |
| matematika | 1,5 | 1,5 | 1,5 | 1,5 | **6** |
| informatika i) | 1 |  |  |  | **1** |
| telesná a športová výchova d) | 1 | 1 | 1 | 1 | **4** |
| **Odborné predmety**  | **6** | **6** | **7** | **8,5** | **27,5** |
| elektrotechnika l) | 3 |   |   |   | **3** |
| elektrotechnológia | 1 |   |   |   | **1** |
| technické kreslenie i) | 2 |   |   |   | **2** |
| automatizácia |   | 1 |   |   | **1** |
| elektrické merania l) |   | 1 | 1 | 2 | **4** |
| elektronika l) |   | 2 | 1 |   | **3** |
| grafické systémy i) |   | 2 |   |   | **2** |
| elektrické stroje a prístroje |   |   | 2 | 2 | **4** |
| rozvod a využitie elektrickej energie  |   |   | 3 | 2 | **5** |
| elektrotechnická spôsobilosť k) |   |   |   | 1 | **1** |
| ekonomika |   |   |   | 1,5 | **1,5** |
| **PRAKTICKÉ VYUČOVANIE** | **15** | **17,5** | **17,5** | **17,5** | **67,5** |
| **Odborný výcvik** | 15 | 17,5 | 17,5 | 17,5 | **67,5** |
| **Spolu** | **32** | **34,5** | **34,5** | **35** | **136** |

**Prehľad využitia týždňov**

|  |  |  |  |  |
| --- | --- | --- | --- | --- |
| **Činnosť** | **1. ročník** | **2. ročník** | **3. ročník** | **4. ročník** |
| Vyučovanie podľa rozpisu | **33** | **33** | **33** | **30** |
| Ochrana života a zdravia | **-** | **-** | **1** | **-** |
| Kurz pohybových aktivít | **1** | **1** | **-** | **-** |
| Maturitná skúška | **-** | **-** | **-** | **1** |
| Časová rezerva (opakovanie učiva, exkurzie, výchovno-vzdelávacie akcie ai.)  | **6** | **5** | **5** | **6** |
| Účasť na odborných akciách | **-** | **1** | **1** | **-** |
| **Spolu týždňov** | **40** | **40** | **40** | **37** |

**Poznámky k učebnému plánu:**

a) Trieda sa môže deliť na skupiny podľa potrieb odboru štúdia a podmienok školy.

b) Riaditeľ školy po prerokovaní s pedagogickou radou na návrh predmetových komisií rozhodne, ktoré predmety v rámci teoretického vzdelávania a praktickej prípravy možno spájať do viachodinových celkov.

c) Vyučuje sa jeden z jazykov: jazyk anglický, nemecký, francúzsky, ruský, španielsky, taliansky. Podľa potreby a podmienok školy aj ďalšie cudzie jazyky. Výučba prvého cudzieho jazyka sa v študijných odboroch realizuje minimálne v rozsahu 3 týždenných vyučovacích hodín v ročníku. Druhý cudzí jazyk sa môže vyučovať ako voliteľný predmet z časovej dotácie disponibilných hodín minimálne v rozsahu 3 týždenných vyučovacích hodín v 1. a 2. ročníku a minimálne v rozsahu 2 týždenných vyučovacích hodín v 3. a 4. ročníku.

d) Súčasťou vzdelávacej oblasti „Človek a hodnoty“ sú predmety náboženská výchova v alternatíve s etickou výchovou. Predmety etická výchova/náboženská výchova sa vyučujú podľa záujmu žiakov v skupinách najviac 20 žiakov.

e) Súčasťou vzdelávacej oblasti „Zdravie a pohyb“ je predmet telesná a športová výchova. Predmet telesná a športová výchova možno vyučovať aj v popoludňajších hodinách a spájať do maximálne dvojhodinových celkov.

f) Hodnotenie a klasifikácia vyučovacích predmetov sa riadi všeobecne záväznými právnymi predpismi – všetky predmety sa klasifikujú.

g) Praktická príprava sa realizuje podľa všeobecne záväzných právnych predpisov. Pre kvalitnú realizáciu vzdelávania je potrebné vytvárať podmienky pre osvojovanie požadovaných praktických zručností a činností formou praktických cvičení (v laboratóriách, dielňach, odborných učebniach, cvičných firmách a pod.) odbornej praxe alebo odborného výcviku. Na praktických cvičeniach a odbornom výcviku sa môžu žiaci deliť do skupín, najmä s ohľadom na bezpečnosť a ochranu zdravia pri práci a na hygienické požiadavky podľa všeobecne záväzných právnych predpisov.

h) Účelové kurzy sa môžu realizovať v rámci časovej rezervy v školskom roku alebo v rámci praktickej prípravy, ak konkrétny kurz priamo súvisí s obsahom učiva predmetu odborný výcvik.

i) Súčasťou výchovy a vzdelávania žiakov je kurz na ochranu života a zdravia a kurz pohybových aktivít v prírode, ktoré sú uvedené v učebnom pláne školského vzdelávacieho programu. Kurz na ochranu života a zdravia má samostatné tematické celky s týmto obsahom: riešenie mimoriadnych udalostí – civilná ochrana, zdravotná príprava, pobyt a pohyb v prírode, záujmové technické činnosti a športy. Organizuje sa v treťom ročníku štúdia a trvá tri dni po šesť hodín. Kurz pohybových aktivít v prírode sa koná v rozsahu piatich vyučovacích dní, najmenej však v rozsahu 15 vyučovacích hodín. Organizuje sa 1. ročníku štúdia (so zameraním na zimné športy) a v 2. ročníku štúdia (so zameraním na letné športy).

Účelové cvičenia sú súčasťou prierezovej témy Ochrana života a zdravia. Uskutočňujú sa v 1. a 2. ročníku vo vyučovacom čase v rozsahu 6 hodín v každom polroku školského roka raz.